cyanic-selkie/wikianc huggingface dataset:
Max Klauss
Max Klauss nousi Itä-Saksan maajoukkueurheilijaksi vuonna 1966. Samana vuonna hän voitti Europan juniorimestaruuden eli alle 20-vuotiaiden mestaruuden pituushypyssä. Tähän aikaan hän oli myös varteenotettava 10-ottelija. Hän edusti vuoden 1966 Budapestin EM-kisoissa Itä-Saksaa 10-ottelussa sijoittuen neljänneksi edellään länsisaksalaiskolmikko Werner von Moltken johdolla. Klauss teki seuraavana vuonna heinäkuussa 1967 Hallessa Itä-Saksan mestaruuskilpailuissa 10-ottelussa tulokseksi 7986, joka sen vuoden maailmantilastossa neljännelle sijalle. Saman vuonna hän hyppäsi pituudessa tuloksen 789 cm, joka sai hänet suuntautumaan entistä enemmän pituushyppyyn.
Raasakan voimalaitos
Pohjaratkaisuja
Vanha uoma padottiin Kortinsaaren yli niin, että saaren eteläpuolinen uoma näkyy edelleen saaren vieressä ja padon alla olevana lampena. Maapato ylittää uoman, mutta siihen on rakennettu säännöstelyn tarpeita varten betoninen säännöstelypato. Kun säännöstelypato on kiinni, olisi vanha uoma kuivinut ilman Raasakkakoskeen, Raasakkaan, Palukankoskeen, ratasillan alle, Uiskarinkoskeen, Illinkoskeen ja Puohinkoskeen rakennettuja pohjapatoja. Illinsaaren pohjoispuolelle on uoman pohjoisrantaan Sikosaaren kohdalle rakennettu suojaava niemi. Kruununsaaresta Illinsaareen on rakennettu toinen suojaava niemi, jonka alle jäivät Vihkosaari ja Hietapankki.
Ankkurikäämitys
pienoiskuva|Pienen tasavirtamoottorin ankkuri. Ankkurikäämitys on sähkömoottorissa se käämitys, joka synnyttää kiertävän magneettikentän. IEC standardin (50)411 mukaan ankkurikäämitys on tahtikoneissa, tasavirtakoneissa ja kommutaattorisarjakoneen se käämi, joka on kytketty ulkoiseen sähkövirtaan ottaen tai generaattorien tapauksessa antaen sähkötehoa. Epätahtimoottorin verkkoon kytketty staattorikäämitys on samankaltainen kuin tahtimoottorin, mutta sitä ei määritetä standardin mukaan ankkuriksi, koska epätahtimoottorissa staattori indusoi roottorin häkkikäämitykseen virran magnetoiden roottorin ja erillistä magnetointikäämitystä ei ole.
Raasakan voimalaitos
Pohjaratkaisuja
Viimeisen kanavan pohja on epätasainen ja sen syvyys vaihtelee 5–21 metriä, josta suurin osa on 7–8 metriä syvää. Syvin syvänne sijaitsee voimalaitoksen vedenottoaukon kohdalla. Kaikilla voimalan eri ottovirtaamilla tulokanavan vedenpinnalla virtauksien keskiarvo pysyy 0,6 m/s alapuolella.
Voimalan rakennuksia ja koneistoja
Voimalaitosrakennuksen on suunnitellut arkkitehtitoimisto Uki Arkkitehdit. Konttori ja korjaamo ovat Uki Heikkisen suunnittelemat ja ne valmistuivat seuraavana vuonna 1975. Voimalaitoksen kaksi ensimmäistä koneistoa on asennettu 1971 ja kolmas koneisto vuonna 1997. Pintakäsittelylaitos on Veli Karjalaisen suunnittelema ja se valmistui vuonna 1983. Voimala-alueeseen kuuluvat muuntamokenttä ja patorakennelmat kanavineen. Vuonna 1988 valmistui Virkkulantien länsipuolelle kalankasvattamo, jonka on suunnitellut Veli Karjalainen. Voimalan henkilökunnalle on varattu asuinalue Kotikankaalle, jota on rakennettu vaiheittain vuosina 1968–1975, ja jota on laajennettu vielä vuonna 1976. Voimalaitos ympäristöineen on maakunnallisesti arvokas kulttuurihistoriallinen kokonaisuus. Voimalassa aloitettiin sähköntuotanto ensin kahdella koneistolla ja kun kolmas koneisto saatiin mukaan, tuotti voimalaitos energiaa jopa 58 megawatin teholla. Voimalaitoksessa aloitettiin automaatiojärjestelmien peruskorjaukset vuonna 2018. Generaattorien ja turbiinien peruskorjaus aloitetaan 2020-luvulla. Voimalaitoksen nykyinen kapasiteetti on nostettu 64,3 megawattiin.
Max Klauss
Vuosi 1968 osoitti Max Klaussin vahvuutensa pituushypyssä, sillä kesäkuussa 1968 hän hyppäsi yli 8 metriä tuloksella 807 cm, joka oli samalla yhteissaksalainen pituusennätys. Kuitenkin samana vuonna hän teki 10-ottelussa myös hyvän tuloksen 7889, jolla hän saavutti Itä-Saksan 10-ottelumestaruuden. Vuoden 1969 EM-kisoissa Ateenassa Klauss kilpaili pituudessa sijoittuen kuudenneksi tuloksella tasan 8 metriä. Edelle sijoittuneiden tulokset olivat tuulituloksia, joten Klaussin tulos oli sallittu ja samalla EM-kilpailujen ennätys. Kisan voitti Neuvostoliiton armeeni Igor Ter-Ovanesjan voimakkaassa myötätuulessa tuloksella 817 cm. Kahden vuoden päästä elokuussa 1971 käytiin EM-kisat Helsingissä. Niissä Klauss voitti kultaa tuloksella 792 cm ja samalla sentillä entisen mestarin Ter-Ovanesjanin. Vuosi 1972 alkoi Klaussilla hyvin, sillä hän voitti Grenoblen EM-sisähalleissa kultaa tuloksella 802 cm. Toukokuussa hän hyppäsi tuloksen 810 cm eli Klauss oli vahva olympialaisten mitaliehdokas. Münchenin olympialaisissa Klauss eteni loppukilpailuun ja hyppäsi 796 cm, joka oikeutti kuudenteen sijaan Yhdysvaltain Randy Williamsin voittaessa ensimmäisen kierroksen hypyllään 824 cm. Hän jatkoi uraansa ja sai seuraavina vuosina vielä mitali sisähallikisoissa eli hopeaa 1973 ja pronssia 1974. Vuoden 1974 Rooman EM-kisoissa hän sijoittui seitsemänneksi tuloksella 773 cm. thumb|left|250 px|Max Klauss vuonna 1967 10-ottelun kuulantyönnössä. Vuosi 1974 oli viimeinen Max Klaussin uralla. Hän oli voittanut siihen mennessä neljä kertaa Itä-Saksan pituushyppymestaruuden vuosina 1971, 1972, 1973 ja 1974. Parhaan tuloksensa 818 cm hän teki kesäkuussa 1974 Berliinissä. Amerikkalaisen Track & Field News-lehden arvioinnissa Klauss oli maailmantilastossa 1971 2., 1972 5., 1973 6. ja 1974 6. Urallaan hän edusti SC Karl-Marx-Stadtia ja Einheit Dresdeniä.
Max Klauss opiskeli fysiikkaa ja väitteli myöhemmin tohtoriksi.
Dick
Dick on miehen etunimi, joka esiintyy myös sukunimenä. Sen arvelleen syntyneen englanninkielisten epäonnistuneista pyrkimyksistä ääntää Rikhard-nimeä ranskalaisittain. Etunimenä se oli englantilaisella kielialueella yleinen varsinkin 1900-luvun puoleenväliin saakka. Myöhemmin sanan dick saama penistä merkitsevä slangimerkitys on vähentänyt nimen suosiota. Toisaalta Alankomaissa Dick on käsitetty Diederik-nimen lyhentymäksi.
Suomessa nimi Dick on vuoden 2019 loppuun mennessä annettu noin 420 henkilölle. Nimeä ei ole suomenkielisessä kalenterissa, mutta suomenruotsalaisen kalenterin mukaan Dickin nimipäivä on 7. helmikuuta.
Dick sukunimenä
Dick on myös seuraavien henkilöiden sukunimi:
Avijärvi (Pertunmaa)
Avijärvi on Etelä-Savossa Pertunmaalla Koirakiven kylän lähellä sijaitseva järvi.
Maantietoa
Järven pinta-ala on 12,6 hehtaaria, se on 700 metriä pitkä ja 250 metriä leveä. Järvellä ei ole kartan mukaan saaria. Sen rantaviivan pituus on 1,7 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Ylä-Rievelin–Enonveden alueeseen (14.172) se kuuluu. Järven vedenpinnan korkeus on 98,8 metriä mpy.
Doctor Strange
Doctor Strange on vuonna 2016 ensi-iltansa saanut yhdysvaltalainen supersankarielokuva, joka perustuu Marvel Comicsin sarjakuvahahmoon Tohtori Outo. Se on Marvel Cinematic Universen (MCU) neljästoista elokuva ja kolmannen vaiheen toinen elokuva. Elokuvan ohjasi Scott Derrickson, joka myös käsikirjoitti sen yhdessä C. Robert Cargillin kanssa Jon Spaihtsin kanssa laaditun tarinan pohjalta. Pääosissa ovat Benedict Cumberbatch, Chiwetel Ejiofor, Rachel McAdams, Benedict Wong, Michael Stuhlbarg, Benjamin Bratt, Scott Adkins, Mads Mikkelsen ja Tilda Swinton. Elokuvassa neurokirurgi Stephen Strange alkaa opiskella mystisen magian käyttöä Muinaisen opettamana menetettyään käsiensä täyden toimintakyvyn auto-onnettomuudessa.
Useita versioita elokuvasta on työstetty jo 1980-luvulta asti, kunnes Paramount Pictures osti oikeudet Marvel Studiosille huhtikuussa 2005. Thomas Dean Donnelly ja Joshua Oppenheimer kutsuttiin kesäkuussa 2010 neuvotteluihin elokuvan käsikirjoittamisesta. Kesäkuussa 2014, Derrickson palkattiin elokuvan ohjaajaksi. Cumberbatch valittiin nimirooliin joulukuussa 2014, ja samaan aikaan Spaihtsin vahvistettiin tekevän uusi käsikirjoitus, Cargillin ja Derricksonin osallistuessa myöhemmin myös käsikirjoittamiseen. Elokuvan kuvaukset alkoivat marraskuussa 2015 Nepalissa ja päättyivät New Yorkissa huhtikuussa 2016.
Doctor Strange sai maailmanensi-iltansa Hongkongissa 13. lokakuuta 2016. Elokuvateattereihin se ilmestyi Suomessa 26. lokakuuta 2016 ja Yhdysvalloissa 4. marraskuuta 2016. Elokuva tuotti maailmanlaajuisesti yli 677 miljoonaa dollaria ja sai myönteisen vastaanoton; kriitikot ylistivät elokuvan visuaalisuutta ja näyttelijöiden roolisuoritusta, mutta kritisoivat päähenkilön alkuperätarinaa. Elokuva sai myös Oscar-ehdokkuuden vuoden 2017 gaalassa parhaista erikoistehosteista. Elokuvan jatko-osa, Doctor Strange in the Multiverse of Madness, sai ensi-iltansa 6. toukokuuta 2022.
Juoni
Kathmandussa velho nimeltä Kaecilius ja hänen johtamansa kiihkoilijat hyökkäävät Mystisen magian mestareiden asuttamaan Kamar-Tajiin, tappavat sen kirjastonhoitajan ja repivät sivuja Cagliostron kirjasta, jonka rituaalit Muinainen, yliluonnollisen pitkään elänyt ylin velho, oli ankarasti kieltänyt. Muinainen yrittää estää entisten oppilaidensa aikeet, mutta Kaecilius ja neljä kiihkoilijaa onnistuvat pakenemaan kirjansivut mukanaan.
Stephen Strange, varakas ja ylimielinen neurokirurgi, päätyy auto-onnettomuuteen, joka murskaa hänen kätensä. Vaikka hänen entinen tyttöystävänsä ja työtoverinsa Christine Palmer yrittää saada hänet menemään elämässään eteenpäin, Strange haaskaa omaisuutensa useisiin kokeellisiin leikkauksiin saadakseen kätensä parannettua. Kuultuaan selkäydinvauriosta mystisesti parantuneen Jonathan Pangbornin tarinan, Strange lähtee Kathmanduun etsimään Kamar-Tajia, jonne yksi Muinaisen oppilaista, Mordo, johdattaa hänet. Muinainen näyttää voimansa Strangelle ja paljastaa tälle muiden ulottuvuuksien kuten astraali- ja peiliulottuvuuksien olemassaolon. Strange pyytää jäädä oppilaaksi, mistä Muinainen aluksi kieltäytyy, koska Strange muistuttaa häntä Kaeciliuksesta, kunnes Mordon pyynnöstä muuttaa mielensä.
Strange alkaa opiskella mystisen magian käyttöä Muinaisen ja Mordon opettamana sekä lainaamalla muinaisia kirjoja uudelta kirjastonhoitajalta Wongilta. Hän saa tietää, että Maata suojelee loitsu, jota pitää yllä kolme pyhäkköä, jotka sijaitsevat New Yorkissa, Lontoossa ja Hongkongissa. Mystisen magian mestareiden tehtävä oli suojella pyhäköitä, vaikka Pangborn hylkäsi velvollisuutensa palatakseen vanhaan elämäänsä. Strange joutuu valitsemaan käsiensä ja maailman suojelemisen välillä. Hän edistyy nopeasti opinnoissaan seuraavien kuukausien aikana, mutta lukee myös salaa Cagliostron kirjan kielletyjä kirjoituksia ja opettelee niiden avulla käyttämään Agamotton silmäksi kutsuttua medaljonkia. Saatuaan tämän selville, Mordo ja Wong varoittavat medaljongin voimien rikkovan luonnonlakeja, ja kertovat kuinka Kaecilius oli perheensä menetettyään etsinyt tietoa ikuisesta elämästä sen sijaan, että olisi auttanut Maan suojelemisessa.
Kaecilius ja kiihkoilijat alkavat käyttää varastamiaan kirjansivuja ottaakseen yhteyden Dormammuun, joka hallitsee Pimeyden ulottuvuutta, missä aikaa ei ole olemassa ja kaikki on ikuista. He tuhoavat Lontoon pyhäkön ja Strange päätyy vahingossa New Yorkin pyhäkköön. Kaecilius hyökkää seuraavaksi sinne, mutta Strange pidättelee heitä Levitaatioviitan avulla, kunnes Mordo ja Muinainen saapuvat. Mutta Kaeciliuksen paljastettua Strangelle Muinaisen pidentäneen elinaikaansa Pimeyden ulottuvuuden voimilla, Strange ja Mordo alkavat menettää uskonsa opettajaansa. Kaecilius haavoittaa Muinaista ja pakenee Hongkongiin. Strange vie hänet sairaalaan, mutta Muinainen valitsee kuoleman ja rohkaisee Strangea toimimaan joskus sääntöjen vastaisesti tasapainoittaakseen Mordon järkkymättömyyden. Strange ja Mordo saapuvat Hongkongiin, missä kiihkoilijat olivat tappaneet Wongin, tuhonneet pyhäkön ja päästäneet Pimeyden ulottuvuuden voiman valtaamaan Maata. Strange kuitenkin käyttää Agamotton silmää peruakseen Wongin kuoleman ja pyhäkön tuhoutumisen. Lopulta hän matkaa Pimeyden ulottuvuuteen ja vangitsee itsensä sekä Dormammun ikuiseen aikasilmukkaan. Yritettyään tappaa Strangen turhaan useita kertoja, Dormammu suostuu lopulta Strangen vaatimuksiin jättää Maa rauhaan ja vie Kaeciliuksen sekä kiihkoilijat mukanaan, jotta aikasilmukka poistuisi.
Pettyneenä siihen, että Dormammun pysäyttämiseksi oli rikottu luonnonlakeja, Mordo lähtee Kamar-Tajista ja uskoo, että Strangen teoilla tulee olemaan seurauksensa. Strange puolestaan palauttaa Agamotton silmän, jonka voimanlähteen Wong kertoo olevan yksi Ikuisuuskivistä, ja asettuu asumaan New Yorkin pyhäkköön jatkaakseen opintojaan. Lopputekstien välissä näytetyssä kohtauksessa Strange saa vieraakseen Thorin, joka oli tuonut Lokin Maahan etsiäkseen isänsä Odinin. Lopputekstien jälkeisessä kohtauksessa Mordo vierailee Pangbornin luona ja poistaa tältä kävelemiseen käytetyn voiman, sanoen Maassa olevan ”liian monta velhoa”.
Näyttelijät
Cumberbatch teki myös kasvojen liikkeenkaappauksen Dormammulle ja hahmon ääni luotiin sekoittamalla Cumberbatchin ja erään nimeltään paljastamattoman brittiläisen näyttelijän ääntä.
Kehitys
Elokuvaversio Tohtori Oudosta oli alun perin esituotannossa jo vuonna 1986, kun Bob Gale oli tehnyt sille käsikirjoituksen, mutta sitä ei koskaan toteutettu. Savoy Pictures osti oikeudet ja palkkasi vuonna 1992 Wes Cravenin kirjoittamaan ja ohjaamaan uuden Tohtori Outo -elokuvan, jonka ensi-ilta oli suunniteltu vuodelle 1994. Savoyn ajauduttua konkurssiin Columbia Pictures osti hahmon elokuvaoikeudet ja palkkasi David S. Goyerin tekemään uuden käsikirjoituksen vuonna 1995. Pian tämän jälkeen Goyerin korvasivat Jeff Welch ja Michael France ennen kuin Columbia luopui projektista vuonna 2000, huolimatta ohjaajien Chuck Russell ja Stephen Norrington kiinnostuksesta. Dimension Films otti projektin vastuulleen ja toi Goyerin takaisin sekä käsikirjoittajaksi että ohjaajaksi, mutta Miramax Films osti elokuvaoikeudet Dimensionilta vuonna 2001, ja Goyer vetäytyi projektista muiden velvoitteidensa myötä. Vaikka tuotanto pysähtyi, Marvel julkisti vuonna 2003 aikovansa julkaista elokuvan vuonna 2005, vaikka seuraavan vuoteen mennessä ei saatu aikaan tarpeeksi tyydyttävää käsikirjoitusta. Tuottaja Avi Arad ilmaisi halunsa etsiä merkittävän A-luokan käsikirjoittajan tekemään käsikirjoituksen uudestaan. Paramount Pictures osti oikeudet Miramaxilta huhtikuussa 2005 ja harkitsi Doctor Strangen tekemistä joko 165 tai 50 miljoonan dollarin budjetilla. Guillermo del Toro kiinnitettiin ohjaajaksi helmikuussa 2008, ja Neil Gaimania kaaviltiin elokuvan toiseksi käsikirjoittajaksi. Elokuvasovitusta ei kuitenkaan lopulta toteutettu.
Esituotanto
Kesäkuussa 2010 Marvel Studios palkkasi Thomas Dean Donnellyn ja Joshua Oppenheimerin tekemään uuden käsikirjoituksen Doctor Strangelle. Tammikuussa 2013 Marvel Studiosin johtaja Kevin Feige vahvisti Tohtori Oudon tulevan esiintymään jossakin muodossa Marvel Cinematic Universen ”kolmannessa vaiheessa”. Toukokuussa 2013 Feige vahvisti Marvel Studiosin aloittaneen Tohtori Oudosta tehtävän elokuvan kehittämisen. Helmikuussa 2014 The Hollywood Reporter raportoi Marvelin harkitsevan elokuvan ohjaajaksi Mark Andrewsia, Jonathan Levinea, Nikolaj Arcelia ja Dean Israelitea, sekä Jonathan Aibelia ja Glenn Bergeriä käsikirjoittajiksi. Kesäkuussa 2014 Scott Derrickson palkattiin ohjaajaksi. Paljastettiin myös, että Donnelly ja Oppenheimer olivat yhä kiinnitettyinä käsikirjoittajiksi. Jon Spaihts osallistui heinäkuussa neuvotteluihin uudeksi käsikirjoittajaksi. 20. kesäkuuta 2014 Feige ilmoitti Barcelonan CineEuropessa, että kuvausten olisi tarkoitus alkaa kevään 2015 alussa. Joulukuussa 2014 Marvel vahvisti Benedict Cumberbatchin tulevan näyttelemään elokuvan nimihahmoa. Elokuvan kuvausten alkamisajan ilmoitettiin siirtyneen marraskuuhun 2015, ja ensi-illan on kaavailtu olevan 4. marraskuuta 2016.
Saratov
Saratov on 837 900 asukkaan (2010) suurkaupunki Volgan varrella Euroopan-puoleisen Venäjän kaakkoisosassa. Se on Saratovin alueen hallinnollinen keskus.
Doctor Strange
Esituotanto
Tilda Swinton on ollut neuvotteluissa Muinaisen rooliin ja Chiwetel Ejiofor Paroni Mordon rooliin. Heinäkuussa Swinton ilmoitti neuvottelujen päättyneen ja että hän todella on Muinaisen roolissa. Saman kuukauden aikana Rachel McAdams vahvisti todeksi huhut, joiden mukaan hän on neuvotteluissa elokuvan naispääosaan. Elokuussa järjestetyssä D23-näyttelyssä Marvel vahvisti virallisesti sekä Swintonin että Ejioforin roolit elokuvaan, ja syyskuussa The Wrap ilmoitti McAdamsin liittyneen myös virallisesti elokuvan näyttelijäkaartiin, mutta hahmon nimeä ei vielä paljastettu. Marraskuun 2015 alussa Michael Stuhlbarg osallistui neuvotteluihin esiintymisestä Strangen kollegan Nicodemus Westin roolissa.
Saratov
Talous
Saratov on merkittävä teollisuuskeskus. Siellä on kone-, metalli-, öljynjalostus-, puu-, nahka-, elintarvike-, kemian- ja tupakkateollisuutta.
Doctor Strange
Kuvaukset
thumb|Benedict Cumberbatch elokuvan kuvauspaikalla [[Kathmandussa.]] Kuvaukset alkoivat Kathmandussa 4. marraskuuta 2015. Saman kuukauden aikana The Wrap raportoi Amy Landeckerin ja Scott Adkinsin liittyneen elokuvan näyttelijäkaartiin. Tuotanto siirtyi 11. marraskuuta Yhdistyneeseen kuningaskuntaan Longcross Studiosille vuoden 2016 alkuun asti. Tuotannon odotetaan sijoittuvan myöhemmin myös Pinewood-Sheppertonin studiolle. 24. marraskuuta julkaistussa tiedotteessa Marvel vahvisti paitsi Stuhlbargin, myös Mads Mikkelsenin esiintyvän elokuvassa.
Saratov
Liikenne
thumb|350px|Moskovskaja ulitsa -katu Saratovissa Saratovista on rautatieyhteydet Moskovaan, Volgogradiin, Astrahaniin, Kazakstaniin ja Samaraan. Kaupungissa on suuri jokisatama.
Doctor Strange
Kuvaukset
Joulukuussa 2015 C. Robert Cargill paljasti olleensa mukana elokuvan käsikirjoittamisessa. Seuraavan kuukauden aikana Benedict Wong valittiin näyttelemään Wongia. Helmikuussa kuvaukset sijoittuivat Lontoon kaduille, joiden tarkoituksena oli jäljitellä New Yorkia, ennen kuin tuotanto siirtyi New Yorkin Flatiron Districtille huhtikuun alussa. Kuvausten odotettiin sijoittuvan myös Hongkongiin. Kuvaukset päättyivät 3. huhtikuuta 2016.
Jälkituotanto
Huhtikuussa 2016 Derrickson paljasti Gunnin tehneen muistiinpanoja käsikirjoitukseen tavallisten MCU:n ohjaajien välisten keskustelujen ulkopuolella. Kesäkuussa 2016, Diamond Select Toys pitäessä lehdistötilaisuuden Doctor Strangen Marvel Minimates -leluista paljasti Mikkelsenin näyttelemän hahmon olevan Kaecilius ja McAdamsin hahmon olevan Christine Palmer. Kaeciliuksen nimi vahvistettiin kuukausi myöhemmin virallisessa esiosasarjakuvassa, ja McAdamsin hahmo vahvistettiin vuoden 2016 San Diego Comic-Con Internationalissa. Lisäksi Derrickson kommentoi San Diegon Comic-Conissa, että siinä missä varhaiset Tohtori Outo -sarjakuvat ”avasivat Marvel-sarjakuvauniversumista osaksi Marvel-multiversumin”, elokuva ”olisi alku Marvelin elokuvamultiversumille. Se toimii samalla tavalla kuin sarjakuva. Vaikka se oli outo poikkeama sarjakuvissa, luulen, että se oli niiden keskeinen tekijä. Siitä juontui uusia tarinoita vuosikymmeniksi ja tämä elokuva tekee saman asian.” Derrickson lisäsi myös, että oli vielä "muutama pikakuvaus" tehtävän elokuvalle ”logiikan selventämiseksi”. Benjamin Brattin paljastettiin näyttelevän elokuvassa.
Saratov
Nähtävyyksiä
Saratovissa on yli 50 kirkkoa, joista huomattavin on Troitskin tuomiokirkko eli Pyhän Kolminaisuuden tuomiokirkko. Kaupungin lähellä on höyryveturipuisto.
Doctor Strange
Jälkituotanto
Elokuvan 3D-tekniikasta Feige totesi: ”Joskus 3D on työkalu... toinen hiekkalaatikon lelu, jossa [ohjaajat] voivat esitellä elokuvan, sitten on kertoja, joilla... se toimii tarinankertomisena niin, että se kehittää se tarinankerromista. [Se] tulee varmasti pätemään Doctor Strangen kanssa. Ja toivottavasti auttaa taivuttamaan ihmismieltä muunkin kun vain litteän ruudun kera.” Elokuvan visuaalisista efekteistä vastaavat Luma Pictures ja Industrial Light & Magic.
Saratov
Historia
Iivana Julma perusti Saratovin 1590 linnoitukseksi Kubanin kasakoita vastaan. Nimi Saratov tulee tataarin kielen sanasta "Sary Tau", mikä on suomeksi "keltainen vuori". Kaupunki sijaitsi aluksi Volgan itärannalla vastapäätä nykyistä Saratovia ja oli nimeltään Pokrovsk. Kaupunki siirrettiin nykyiselle paikalleen 1674.
Doctor Strange
Musiikki
Musiikin on säveltänyt Michael Giacchino.
Saratov
Historia
Saratovista kehittyi 1800-luvulla tärkeä satamakaupunki höyrylaivaliikenteen alettua ja Moskovan-Astrahanin radan valmistuttua. Saratov oli 1900-luvun alussa Venäjän kolmanneksi suurin kaupunki (asukasluku vuonna 1913 oli 198 000. Saratov oli Venäjän keisarikunnan aikana Saratovin kuvermentin pääkaupunki.
Doctor Strange
Julkaisu
Doctor Strange sai ensiesityksensä Hongkongissa 13. lokakuuta 2016, ja Hollywoodin Grauman’s Chinese Theatressa 20. lokakuuta 2016. Britanniassa elokuva sai ensi-iltansa 25. lokakuuta 2016, Suomessa 26. lokakuuta 2016 ja Yhdysvalloissa 4. marraskuuta 2016.
Saratov
Historia
Saratoviin valmistui rautatie 1870 kun valtion rakentama Tambovin - Saratovin rata avattiin liikenteelle. Yksityinen Rjazanin - Uralskin rautatieyhtiö osti radan valtiolta 1892 ja liikennöi vuoteen 1914, jonka jälkeen rata lunastettiin valtiolle. Ennen kuin rautatiesilta Volgan yli valmistui 1916, hoidettiin liikenne Volgan yli höyrylautalla.
Ain Anger
Ain Anger (s. 17. kesäkuuta 1971 Kihelkonna, Saarenmaa) on virolainen ooppera- ja konserttilaulaja, äänialaltaan basso. Hän on saavuttanut kansainvälistä suosiota saksan-, italian- ja venäjänkielisten oopperoiden roolien tulkitsijana.
Elämä ja ura
Anger opiskeli ensin Tallinnan pedagogisessa yliopistossa fysiikkaa vuosina 1990–1992, sitten vuosina 1992–1996 laulua Viron musiikki- ja teatteriakatemiassa Ivo Kuuskin, Virgilijus Noreikan ja Matti Pelon johdolla. Anger osallistui myös mestarikursseille, joita pitivät André Orlowitz Tanskassa, Nicolas Christou Belgiassa, Matti Lehtinen Suomessa, Hans Georg Ahrens Saksassa ja Sena Jurinac Itävallassa. Vuosina 1993–2001 Anger työskenteli Viron kansallisoopperassa ensin kuorolaulajana, vuodesta 1996 solistina. Vuosina 2001–2004 hän toimi solistina Leipzigin oopperassa. Kaudella 2004/2005 hän liittyi Wienin valtionoopperaan, jossa debytoi Rigoletton esityksessä vuonna 2004.
Maa-analyysi
Maa-analyysi on maaperän, erityisesti kasvien kasvualustana käytetyn maan ainesten laatua ja määrää selvittävä tutkimus. Tavallisesti siinä keskitytään sellaisiin ominaisuuksiin, joilla on merkitystä kasvien menestymiseen. Fysikaalisella eli mekaanisella maa-analyysillä selvitetään maanäytteen maalajitteiden prosentuaaliset osuudet. Karkeammat hiukkaset (kivet, sora, hiekka ja hieta) seulotaan seulasarjalla ja hienoaines lietetään (lieteanalyysi).
Ain Anger
Elämä ja ura
Angerin konserttiohjelmistoon ovat kuuluneet Antonín Dvořákin Stabat Mater, Gustav Mahlerin kahdeksas sinfonia, Ludwig van Beethovenin Missa solemnis ja Giuseppe Verdin Requiem. Hän on konserttilaulajana esiintynyt sellaisten kapellimestareiden kuin James Conlonin, Charles Dutoit'n, Mariss Jansonsin, Lorin Maazelin, Zubin Mehtan, Riccardo Mutin, Seiji Ozawan, Esa-Pekka Salosen ja Christian Thielemannin johdolla.
Maa-analyysi
Kemiallisella maa-analyysillä tutkitaan kasveille käyttökelpoisten ravinteiden määrä ja myös mahdollisesti kasveille haitalliset aineet. Se voi olla kaikkien näytteessä olevien aineiden kokonaisanalyysi tai liuotusanalyysi, joka selvittää kasveille sopivassa muodossa olevien aineiden laatua ja määrää. Viljavuustutkimuksessa määritetään kalium, kalsium ja fosfori sekä hivenravinteita. Viljavuustutkimuksen avulla saadaan selville viljelysmaan kalkitus- ja lannoitustarve.
Ain Anger
Elämä ja ura
Anger on esiintynyt myös virolaisissa oopperoissa. Näitä ovat olleet Eino Tambergin Cyrano de Bergerac ja Raimo Kangron Süda. Vuonna 2008 Anger kantaesitti Wienissä Ülo Krigulin teoksen Kolme laulua Indrek Hirvin runouteen.
Shiraz Lane
Shiraz Lane on suomalainen hard rock -yhtye, joka perustettiin vuonna 2011 Vantaalla. Yhtyeen perustivat laulaja Hannes Kett ja rumpali Ana Willman. Myöhemmin kitaristiksi tuli Miki Kalske ja toiseen kitaraan Jani Laine. Vuonna 2014 yhtyeeseen liittyi basisti Joel Alex.
Vuonna 2014 yhtye pääsi Hard Rock Cafen bändikilpailun myötä keikalle Kanadan Torontoon, ja vuoden 2015 toukokuussa he esiintyivät Japanissa Finland Fest – Loud & Metal Attack –tapahtumassa.
Yhtye on julkaissut Be the Slave Or Be The Change EP:n ja sen jokaisesta kappaleesta musiikkivideot. Vuonna 2015 yhtye kiinnitettiin Frontiers Recordsille. Yhtyeen ensimmäinen albumi ”For Crying Out Loud” julkaistiin 15. huhtikuuta 2016.
Shiraz Lanen toinen studioalbumi Carnival Days julkaistiin 23. helmikuuta 2018. Levyltä on julkaistu singlet ”Harder to Breathe”, ”Carnival Days” sekä ”People Like Us”. Kappaleista ”Harder to Breathe” ja ”People Like Us” on myös kuvattu musiikkivideot.
Warren Oates
Yksityiselämä
Warren Oates oli kolme kertaa naimisissa: Teddy Farmerin kanssa 1959–1966, Vickery Turnerin kanssa 1969–1974, ja kolmannen avioliittonsa hän solmi Judy A. Jonesin kanssa. Avioliitto kesti Oatesin kuolemaan saakka. Hänellä on kolme lasta ensimmäisestä avioliitostaan. Warren Oates menehtyi sydänkohtaukseen huhtikuussa 1982. Hän oli kuollessaan 53-vuotias.
Singapore kesäolympialaisissa 2016
thumb|right|260px|[[Joseph Schooling voitti Singaporen historian ensimmäisen olympiakullan]] Singapore osallistui kesäolympialaisiin 2016. Sitä edusti 25 urheilijaa seitsemässä lajissa. Joukkueen lipunkantajana avajaisissa toimi sulkapalloilija Derek Wong Zi Liang.
Uimari Joseph Schooling voitti Singaporen historian ensimmäisen olympiakullan miesten 100 metrin perhosuinnissa olympiaennätysajalla 50,39 sekuntia. Kyseessä oli myös ainoa Singaporen voittama mitali.
Ammunta
Ammuntaan osallistui kaksi singaporelaista urheilijaa. Jasmine Ser Xiang Wei kilpaili naisten 10 metrin ilmakiväärissä ja 50 metrin kiväärin asentokilpailussa. Ilmakiväärissä hän sai karsinnoissa 413,5 pistettä, joka oikeutti 25. sijaan eikä hän päässyt loppukilpailuun. Asentokilpailussa Ser oli 34. Teo Shun Xie kilpaili naisten 10 metrin ilmapistoolissa ja 25 metrin pistoolissa. 10 metrillä hän oli karsinnan 37. pistein 375. 25 metrillä hän sai karsinnoissa 571 pistettä, joka oikeutti sijaan 29. Hän jäi kummassakin lajissa alkukilpailuun.
Purjehdus
Purjehduksessa Singaporella oli seitsemän laivueen edustus. Miesten RS:X:ssä Leonard Ong oli kokonaiskilpailun 34. Miesten Laserissa Colin Cheng Xin Ru oli kokonaiskilpailun 20. Hän oli parhaimmillaan yhden lähdön toinen. Naisissa Audrey Yong kilpaili RS:X-luokassa. Hän oli kokonaiskilpailun 25. Elisabeth Yue Ling Yin kilpaili Laser Radialissa. Hän oli kokonaiskilpailun 26. Naisten 470 osallistui Jovinda Choo ja Amanda Ng. Choo ja Ng oli kokonaiskilpailun 20. eli he olivat viimeisiä. Griselda Khng ja Sara Tan kilpailivat laivueena 49erFX-luokassa. He olivat kokonaiskilpailun 15. Justin Liu ja Denise Lim osallistuivat Nacra 17 -kilpailuun. He sijoittuivat kokonaiskilpailun sijalle 19.
Soutu
Soudussa Singaporen ainoa edustaja oli Saiyidah Aisyah, joka osallistui naisten yksikköön. Hän souti ensimmäisellä kierroksella ajan 8:44.71. Puolivälierissä hän saavutti ajan 7:56.00. Tämä johti paikkaan C/D välieriin, jossa hän souti ajan 8:22.45. D-finaalissa hän souti ajan 7:55.73. Tämä tarkoitti, että hänen lopullinen sijoituksensa oli 23.
Cerverí de Girona
Cerverí de Girona  (eli Guillem de Cervera) oli katalonialainen trubaduuri 1200-luvulla.
Singapore kesäolympialaisissa 2016
Sulkapallo
Sulkapallossa Singaporella oli edustus sekä miesten että naisten kaksinpelissä. Miehissä Derek Wong Zi Liang oli alkulohkonsa toinen voitettuaan surinamelaisen Soren Optin ja hävittyään malesialaiselle Lee Chong Weille. Lee oli lopulta olympialaisten toinen. Wongin lopullinen sijoitus oli 14. Naisissa Liang Xiaoyu voitti alkulohkossaan ranskalaisen Delphine Lansacin ja hävisi eteläkorealaiselle Seong Ji-Hyeon. Tämä ei riittänyt jatkoon.
Cerverí de Girona
Hän työskenteli Aragonian hovissa vuosina 1259–1285 ja kirjoitti sinä aikana 119 runoa ja kokoelma sananlaskuja. Hän kuvaa töissään monia historiallisia tapahtumia, joten ne ovat tärkeä tietolähde sen ajan arvojen ja ympäristön ymmärtämisessä. Hänen lauluissaan on myös sanoilla leikittelyä, loppusointuja ja sanaleikkejä, ja monet myöhemmät kirjoittajat ovat jäjitelleet hänen tyyliään.
Singapore kesäolympialaisissa 2016
Pöytätennis
Pöytäenniksessä sekä miesten että naisten kaksinpelissä oli kaksi edustajaa. Samoin Singaporella oli joukkue naisten joukkuekilpailussa. Miehissä Chen Feng putosi ensimmäisellä kierroksella hävittyään suomalaiselle Benedek Oláhille. Chenin lopullinen sijoitus oli 49. Toinen miesten kaksinpeliin osallistunut urheilija oli Gao Ning. Hänen ei tarvinnut osallistua ensimmäiselle kierrokselle. Toisella kierroksella Gao hävisi brittiläiselle Paul Drinkhallille, jolloin hänen lopullinen sijoitus oli 33. Naisten kaksinpelissä Feng Tianwei voitti kaksi ensimmäistä otteluaan, mutta hävisi puolivälierissä Ai Fukuharalle 4–0. Hänen lopullinen sijoitus oli 5. Yu Mengyu voitti myös kaksi ensimmäistä ottelua, mutta hävisi puolivälierissä pohjoiskorealaiselle Kim Song-ille 4–2. Yu ja Feng osallistuivat joukkuekilpailuun Zhou Yihanin kanssa. Ensimmäisellä kierroksella Singapore voitti Egyptin. Puolivälierissä Singapore voitti Etelä-Korean. Välierissä Kiina oli parempi. Pronssiottelussa Japani voitti Singaporen.
Uinti
Uinnissa Singaporella oli mukana kolme uimaria, jotka osallistuivat yhteensä kuuteen kilpailutapahtumaan. Quah Ting Wen osallistui naisten 100 metrin perhosuintiin. Hän sai alkuerissä ajan 1:00,88, joka ei riittänyt jatkoon. Quah Zheng Wen osallistui miesten 100 metrin selkäuintiin sekä 100 ja 200 metrin perhosuintiin. Selkäuinnissa hän oli alkueränsä seitsemäs ajalla 54,38, jolloin hän jäi jatkoerien ulkopuolelle. Hän pääsi sekä 100 m ja 200 m perhosuinnissa välieriin. Hän oli 100 metrin kilpailussa lopulta 15. ja 200 metrin kilpailussa 10. Joseph Schooling kilpaili 100 metrin vapaauinnissa ja 100 metrin perhosuinnissa. Vapaauinnissa hän eteni alkueristä välieriin. Hän kuitenkin oli välieränsä kahdeksas eikä päässyt loppukilpailuun. Hän oli lopulta 16. vapaauinnissa. Perhosuinnissa hän voitti alkueränsä ajalla 51,41. Hän oli myös välieränsä nopein ajalla 50,83. Loppukilpailussa hän teki olympiaennätyksen ja saavutti kultaa ajalla 50,39.
Yleisurheilu
Yleisurheilussa Singaporella oli kaksi edustajaa. Timothee Yap kilpaili miesten 100 metrin juoksussa. Hän pääsi karsinnoista ensimmäiselle kierrokselle ajalla 10,84, mutta alkuerissä hän jäi alkueränsä 9. ajalla 10,79. Naisten maratonilla Neo Jie Shi oli 131. ajalla 3:15.18.
Bernin Jura
thumb|250px|right|Baselin hiippakunta 1700-luvulla. thumb|250px|right|Hallinnollinen Bernin Juran alue on ollut Bernin kantonin osa vuodesta 1979. thumb|250px|right|Juran kantoni, Bernin Juran hallintoalue sekä kantonia vaihtava Moutier.
Bernin Jura on sveitsiläisen Bernin kantonin ranskankielinen osa ja hallinnollinen alue. Alun perin Bernin Jura syntyi vuonna 1815, kun entinen Baselin hiippakunta jaettiin Wienin kongressissa Bernin ja Baselin kantoneiden kesken. Bernin kantoniin siirtyneen alueen pohjoisesta osasta muodostettiin vuonna 1979 Juran kantoni eteläosan jäädessä Bernin kantoniin.
Juran kantonin erkaantuminen vuonna 1979
Juran kantoni aloitti toimintansa Sveitsin valaliiton 26:ntena kantonina 1. tammikuuta 1979. Kantonin hallintokieli on ranska ja pääpaikka Delèmont.
Bernin Juran muut aluemuutokset
Juran kantonin syntymisen myötä Laufenin hallintoalueesta tuli Bernin kantonin eksklaavi eikä sitä enää laskettu kuuluvaksi Bernin Juran alueeseen. Laufenin alue siirtyi usean kansanäänestyksen jälkeen Basel-Landschaftin kantoniin vuoden 1994 alusta alkaen.
Juran kantonin syntymisen jälkeenkin alueelliset keskustelut kuulumisesta Bernin kantoniin ovat jatkuneet. Vuonna 2013 Bernin Juran hallintoalueen kansanäänestyksessä enemmistö äänestäjistä (72 %) ei halunnut liittyä Juran kantoniin . Myös kuntatason äänestyksiä on ollut useita:
Pitkälampi (Pertunmaa)
Pitkälampi on Etelä-Savossa Pertunmaalla Koirakiven kylän lähellä sijaitseva lampi.
Maantietoa
Lammen pinta-ala on 1,8 hehtaaria, se on 500 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 1,1 kilometriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Ylä-Rievelin–Enonveden alueeseen (14.172) se kuuluu. Lammen vedenpinnan korkeus on 100,4 metriä mpy.
Maritta (laulaja)
Maritta (oik. Maritta Tammenoja, s. 8. heinäkuuta 1954 Hankasalmi) on suomalainen iskelmälaulaja, joka liittyi Matti Valkosen yhtyeeseen, kun Berit vaihtoi säestävää yhtyettä. Vuonna 1977 taustaorkesteriksi vaihtui Hanka-humppa.
Sonic Mega Collection
Sonic Mega Collection on toinen Segan julkaisema suuri Sonic-pelikokoelma. Edellinen kokoelmapeli oli Sega Saturnin Sonic Jam. Peli sisältää kuusi suosituinta Sega Mega Driven Sonic-peliä sekä muutaman muun Segan klassikkopelin. Lisäksi pelissä on runsaasti kuvamateriaalia ja muutama animaatio.
Sonic Mega Collection Plus
Sonic Mega Collection Plus on päivitys Sonic Mega Collection pelikokoelmasta PlayStation 2 ja Xbox konsoleille. Microsoft Windows versio julkaistiin Euroopassa ja Pohjois-Amerikassa. Tämä kokoelma sisältää kuusi Game Gear peliä:
Kokoelmaan sisältyy myös kaksi peliä jotka olivat mukana Sonic Mega Collectionin Japanin versiossa:
Lisäsisältö
Manuals-osiosta löytyvät pelien alkuperäiset ohjekirjat vain englanniksi.
Extras-osiosta löytyy kuvia, sarjakuvia ja videoleikkeitä eri Sonic-peleistä. Mega Collection Plus ja Mega Collection -versioissa esiintyvät kuvat eroavat toisistaan vain hieman. Lisäksi sarjakuvakansia on enemmän ja videot sisältävät muun muassa keskeneräisiä otoksia Sonic Heroes -pelin alkuanimaatiosta.
Katso myös
Compilations Sonic
Ninni Martikainen
Projekteja
Martikainen on toiminut muun muassa Summer Cats -duossa, Brasilia Projekti -yhtyeessä, sambakoreografina ja pianolla itseään säestavänä laulajana. Suomen Tähti 1998 -laulukilpailussa hän sijoittui kolmanneksi. Hänet tunnetaan Tabermann-sävellyksistään sekä lukuisista TV-esiintymisistään iskelmä- ja jazzlaulajana.
Ponte Santa Trinita
Ponte Santa Trinita on Arnon ylittävä silta Firenzessä, Italiassa. Se edustaa renessanssityyliä, ja sen on suunnitellut Bartolomeo Ammanati. Silta valmistui 1569.
Nykyisen sillan puinen edeltäjä valmistui 1252. Se oli Firenzen neljäs silta, joka ylitti Arnon. Sillan valmistamisen rahoitti Frescobaldin suku. Se nimettiin läheisen Santa Trinitan kirkon mukaan. Silta kesti vain seitsemän vuotta, kunnes se romahti väkijoukon painosta. Tämän jälkeen paikalle rakennettiin kivinen silta, joka sortui vuoden 1333 tulvassa. Kolmannen sillan suunnitteli Taddeo Gaddi. Se sortui vuonna 1557.
Saksalaiset sotilaat räjäyttivät sillan toisessa maailmansodassa vuonna 1944. Se rakennettiin uudelleen Ammanatin piirustusten mukaan 1952. Rakentamiseen käytettiin alkuperäisiä kiviä, joita nostettiin ylös Arnosta. Myös pahasti vaurioituneet patsaat pelastattiin joesta, ja laitettiin takaisin paikoilleen. Kevättä esittävän patsaan pää löydettiin vasta 1961.
Brasilian Grand Prix 2009
Kilpailu
Kilpailussa toisella kierroksella varikolla sattui erikoinen tapaturma. Heikki Kovalainen ja Kimi Räikkönen olivat varikolla, ja molemmat lähtivät lähes samaan aikaan. Kovalainen lähti liian aikaisin radalle, ja bensaletku jäi autoon roikkumaan. Räikkönen ajoi perässä bensavanan päältä ja hänen autonsa lämpö sytytti auton hetkeksi tuleen. Tuli kuitenkin sammui lähes heti itsestään. Räikkönen sai hieman bensaa silmiinsä, sillä hänen visiirinsä ei ollut kiinni varikkosuoralla. Tapahtuman vuoksi Kovalainen sai 25 sekunnin aikasakon ja putosi näin yhdeksänneltä sijalta kahdenneksitoista. McLaren sai myös 33 500 euron sakot. Jenson Button varmisti maailmanmestaruutensa tulemalla viidenneksi, jolloin hänen pisteensä ylsivät 89 pisteeseen, kun Rubens Barrichellon pisteet jäivät tässä kilpailussa 72 pisteeseen ja Sebastian Vettelin 74 pisteeseen. Brawn varmisti samalla valmistajien mestaruuden.
Kilpailun voitti Red Bullin Mark Webber. Unkarin GP:n aika-ajoissa loukkaantunut ja aiemmalla kaudella kotikilpailunsa voittanut Felipe Massa oli heiluttamassa ruutulippua kilpailun päätteeksi.
Matador/Da Frame 2R
Matador ja Da Frame 2R ovat brittiläisen rockyhtye Arctic Monkeysin kappaleet, jotka julkaistiin tuplasinglenä 18. kesäkuuta 2007. Kappaleet ilmestyivät alun perin Favourite Worst Nightmare -albumin Japanin julkaisun lisäkappaleina saman vuoden huhtikuussa.
Pekka Salminen (mäkihyppääjä)
Pekka Salminen (s. 3. kesäkuuta 1981 Joroinen) on entinen suomalainen mäkihyppääjä. Salminen osallistui mäkihypyn maailmancupiin kausina 1998–2005. Hänen paras henkilökohtainen sijoitus oli kahdeksas Lahden maailmancupissa 6. maaliskuuta 1999. Sapporon vuoden 2002 maailmancupin joukkuemäessä hän sijoittui pronssille.
Matador/Da Frame 2R
Kappaleet ovat yhtyeen laulaja Alex Turnerin kirjoittamia. Seitsemän tuuman vinyylillä ”Matador” on A-puolena ja ”Da Frame 2R” B-puolena, mutta digitaalisen latauksen versiossa kappaleet ovat toisin päin.
Perfect Symmetry
Perfect Symmetry on brittiyhtye Keanen kolmas studioalbumi, joka julkaistiin Isossa-Britanniassa 13. lokakuuta 2008.
Albumi nousi ensimmäisellä listaviikollaan Ison-Britannian virallisen albumilistan ykköseksi ja pysyi listalla 26 viikkoa. Yhdysvalloissa se ylsi Billboard 200 -listan seitsemänneksi.
Ajab Prem Ki Ghazab Kahani
Ajab Prem Ki Ghazab Kahani on vuonna 2009 ilmestynyt intialainen romanttinen komedia, jonka on ohjannut Rajkumar Santoshi. Päärooleja näyttelevät Ranbir Kapoor ja Katrina Kaif.
Juoni
Nuori mies Prem on valmis uhraamaan oman rakkautensa varmistaakseen muiden onnen, ja järjestääkseen unelmiensa tytön naimisiin tämän unelmamiehen kanssa.
Vastaanotto
Box Office India julisti elokuvan ”superhitiksi”.
Showa
thumb|Aseman sijainti Antarktiksella.
Akash Nandy
Akash Neil Nandy (s. 10. tammikuuta 1997) on malesialainen moottoriurheilija.
Showa
Tutkimuskeskuksessa on tilaa 110 työntekijälle kesäkautena, mutta talvisin työntekijöitä on maksimissaan noin 40. Asemalla tutkitaan meteorologiaa, seismologiaa, valtamerta, glasiologiaa, geologiaa, maantiedettä, biologiaa ja lääketiedettä.
Akash Nandy
Ura
Nandy kilpaili Karting-luokissa sijoittuen vuonna 2010 Rotax Max Challenge Malaysia Junior -luokassa toiseksi. Vuonna 2011 Nandy siirtyi JK Racing Asia Series -sarjaan saavuttaen kolme palkintosijaa sijoittuen sarjan seitsemänneksi. Vuonna 2012 Nandy kilpaili Formula Pilota China -sarjassa saavuttaen 24 pistettä ja sijoittui sarjan 12:ksi. Vuonna 2013 Nandy jatkoi sarjassa ja saavutti neljä voittoa, viisi paalupaikkaa ja kymmenen palkintosijaa sijoituen sarjan loppupisteissä kolmanneksi.
Showa
Asemalta on laukaistu useita kymmeniä luotaimia.
Euroopan liberaalidemokraattinen puolue
Euroopan liberaalidemokraattinen puolue (, lyh. ALDE Party) on liberaalidemokraattisia arvoja Euroopassa edustava europuolue. ALDE-puolue koostuu 67:stä jäsenpuolueesta ja henkilöjäsenistä ympäri Eurooppaa.
Liberaalidemokraatit muodostivat ensimmäisen poliittisen ryhmänsä vuonna 1976 ensimmäisiä eurovaaleja varten. Puolue tunnettiin aiemmin lyhenteellä ELDR, kunnes Dublinin konferenssin yhteydessä 10. marraskuuta 2012 se vaihtoi nimekseen Alliance of Liberals and Democrats for Europe Party, lyh. ALDE Party.
Euroopan parlamentissa ALDE-puolueen jäsenpuolueiden europarlamentaarikot muodostavat yhdessä Euroopan demokraattisen puolueen ja Renessanssi-listan europarlamentaarikkojen kanssa Uudistuva Eurooppa -ryhmän, joka on parlamentin kolmanneksi suurin.
Täysjäsenet
Luettelo Euroopan liberaalidemokraattisen puolueen täysjäsenistä:
Liitännäisjäsenet
ALDE:n liitännäisjäseniä ovat:
Riikka Suikkari
Riikka Suikkari (entinen Warras, entinen Schmidt, o.s. Suikkari) on Yle TV1:n kuuluttaja. Hän on ollut kuuluttajana elokuun lopusta 2005, kun hänen edeltäjänsä Sirkka Stormbom jäi eläkkeelle.
Suikkari valmistui Helsingin yhteislyseosta ylioppilaaksi vuonna 1984 ja hän on koulutukseltaan teologian maisteri. Hän on näytellyt vuonna 1990 valmistuneessa elokuvassa Porttikielto taivaaseen.
Mikael Aalto
Mikael Aalto (s. 12. syyskuuta 1994) on suomalainen koripalloilija.
Pelaajaura
Sipoolaisen Hukkabasketin kasvatti Aalto pelasi nuoruudessaan alueellisia nuortensarjoja ja kuntosarjoja, kunnes hän siirtyi kaudeksi 2014–2015 II-divisioonassa pelanneeseen Keravan Kori-80:een. Aalto teki epävirallisen tilastoinnin mukaan Keravalla keskimäärin 13,4 pistettä ja otti 8,4 levypalloa ottelua kohden ja kirjautti myös 20/20-tilastorivejä, ja hänen potentiaalinsa jopa pääsarjatasolle huomattiin. Jo marraskuussa Joensuun Katajan päävalmentajana toiminut Pekka Salminen kutsui Aallon harjoittelemaan Katajan edustusjoukkueen kanssa, mutta kotkalaisjuurinen Aalto ei siirtynyt pelaamaan seuraan. Porvoossa opiskelleena hän otti keväällä 2015 yhteyttä pääsarjajoukkue KTP-Basketiin, jonka kanssa hän teki pelaajasopimuksen kesäkuussa 2015. Nuorten sarjat mukaan lukien Aalto pelasi ensimmäisen kerran valtakunnallisissa sarjoissa näin ollen vasta 21-vuotiaana tehtyään ensiesiintymisensä KTP:n edustusjoukkueessa BC Nokiaa vastaan 4. lokakuuta 2015 kirjautettuaan ottelussa kaksi pistettä ja neljä levypalloa. Kaksinumeroisille pistelukemille Korisliigassa Aalto ylsi ensimmäisen kerran 13. marraskuuta Tampereen Pyrintöä vastaan. Aalto pelasi myös seuran kakkosjoukkueessa I-divisioona B:ssä, missä hän teki syyskauden parhaan pistelukemansa (28) marraskuussa Raholan Pyrkivää vastaan. Edustusjoukkueessa hän osallistui myös FIBA Europe Cupiin.
Helmikuussa 2017 Aalto teki jatkosopimuksen KTP:n kanssa.
Kesäkuussa 2018 Aalto siirtyi M1DA:ssa pelanneeseen Kristika Turkuun kaksivuotisella sopimuksella.
Ernie Barbarash
Ernie Barbarash (s. 31. elokuuta) on kanadalainen elokuvaohjaaja ja tuottaja. Hän aloitteli uraansa 1990-luvun lopulla tuottajana ja oli muun muassa tuottamassa elokuvaa Amerikan psyko. Sittemmin vuodesta 2004 lähtien hän on työskennellyt myös ohjaajana. Barbarash ohjasi myös kaksi minisarjaa The Guard ja Meteori.
Alun perin Barbarash oli kiinnostunut teatterista 11-vuotiaana ja kolme vuotta myöhemmin hänen mielenkiintonsa siirtyi teatteriohjaamisen pariin.
Lapinniemen höyryputkisilta
pienoiskuva|Höyryputkisilta vuonna 1979. Lapinniemen höyryputkisilta oli Tampereella sijainnut, yli 500 metriä pitkä riippusilta, joka ylitti Näsijärven Naistenlahden kohdalla. Silta oli Tampellan rakennuttama, ja se valmistui vuonna 1959. Sen kautta kulki höyryputki Tampellan höyryvoimalaitoksesta Lapinniemen puuvillatehtaaseen.
Höyryputkisilta purettiin vuonna 1987, sen jälkeen kun Lapinniemen teollisuustoiminta oli päättynyt. Naistenlahden satamassa on edelleen jäljellä sillan betoninen jalusta.
Anu Ahokas
Anu Ahokas (s. 1979) on toiminut Staffpoint-konsernin toimitusjohtajana vuodesta 2018. Koulutukseltaan hän on valtiotieteiden maisteri ja aiemmin hän on toiminut mm. yhtiön varatoimitusjohtajana sekä Spring Housen toimitusjohtajana. Ahokkaalla on myös monia luottamustehtäviä. Hän on mm. Keskuskauppakamarin Työ-, koulutus- ja osaamisvaliokunnan jäsenen, Työeläkeyhtiö Varman hallituksen jäsen , EK:n hallituksen jäsen ja Henkilöstöpalveluyritysten liiton hallituksen jäsen. Vuonna 2021 Ahokas toimi Henkilöstöpalveluyritysten liiton hallituksen varapuheenjohtajana ja hänet valittiin hallituksen puheenjohtajaksi vuodelle 2022.
Luettelo pikkuplaneetoista: 321001–322000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen 321001:stä ja päättyen 322000:een. Kokonaisen luettelon löytää katsomalla Luettelo pikkuplaneetoista.
Newcastle Eagles
Newcastle Eagles on koripalloseura Newcastle upon Tynesta.
Historia
Seura on tunnettu nimellä Newcastle Eagles vuodesta 1996 lähtien. Ensimmäisen Britannian mestaruuden seura voitti vuonna 2005. Vuotta myöhemmin Eagles saavutti tripla-mestaruuden voitettuaan sarjamestaruuden lisäksi BBL cupin ja BBL Trophyn. Eagles voitti maan mestaruuden kolmannen kerran perättäin vuonna 2007. Vuonna 2009 seura voitti neljännen BBL:n mestaruuden. Vuonna 2012 Eagles voitti jälleen Britannian-mestaruuden, BBL-cupin sekä BBL Trophyn.
Mustalampi (Pertunmaa, Koirakivi)
Mustalampi on Etelä-Savossa Pertunmaalla Koirakiven kylän lähellä sijaitseva lampi.
Maantietoa
Lammen pinta-ala on 1,3 hehtaaria, se on 300 metriä pitkä ja 50 metriä leveä. Lammella ei ole kartan mukaan saaria. Sen rantaviivan pituus on 650 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Ylä-Rievelin–Enonveden alueeseen (14.172) se kuuluu. Lammen vedenpinnan korkeus on 101,5 metriä mpy.
Navantia
Navantia, aiemmin Bazán tai IZAR, on espanjalainen laivanrakennusyritys, joka rakentaa laivoja sekä siviili- että sotilaskäyttöön. Se on Euroopan viidenneksi ja maailman yhdeksänneksi suurin laivanrakentaja. Sillä on telakoita eri puolilla Espanjaa.
No Time to Die (kappale)
No Time to Die on yhdysvaltalaisen laulaja-lauluntekijä Billie Eilishin kappale, joka julkaistiin singlenä 13. helmikuuta 2020. Se on syksyllä 2021 ensi-iltansa saaneen 007 No Time to Die -elokuvan tunnuskappale. Eilish on toistaiseksi nuorin henkilö, joka on tehnyt tunnuskappaleen James Bond -elokuvasarjaan.
Kappaleen kirjoittivat Eilish ja hänen veljensä Finneas O’Connell, joka myös tuotti kappaleen yhdessä Stephen Lipsonin kanssa. Sen orkesterisovituksesta vastasivat Hans Zimmer ja Matt Dunkley.
”No Time to Die” debytoi ensimmäisellä sijalla sekä Ison-Britannian että Irlannin singlelistoilla. Eilish esitti kappaleen ensimmäistä kertaa Brit Awards -gaalassa 18. helmikuuta 2020.
Kappaleen musiikkivideo julkaistiin 1. lokakuuta 2020. Daniel Kleinmanin ohjaama video yhdistelee mustavalkokuvaa Eilishista laulamassa kappaletta sekä elokuvan katkelmia, joissa esiintyvät James Bond (Daniel Craig) ja Madeleine Swann (Léa Seydoux).
Baby K
Claudia Nahum (s. 5. helmikuuta 1983 Singapore, taiteilijanimeltään Baby K) on italialainen laulaja, lauluntekijä, räppäri ja malli. Hänet tunnetaan parhaiten Tiziano Ferron kanssa nauhoittamastaan kappaleesta "Killer" ja Giusy Ferrerin kanssa esittämästään kappaleesta "Roma-Bangkok" joka oli vuoden 2015 myydyin single Italiassa. Claudia syntyi italialaisille vanhemmille ja hänet kasvatettiin Lontoossa. Nykyään hän asuu kuitenkin kotimaassaan Italiassa.
Vuonna 2019 Claudian albumit ja singlet olivat myyneet Italiassa yhteensä yli miljoona kopiota, joihin lukeutuvat Roma-Bangkokin saavuttama timanttilevy. Lisäksi hän on voittanut palkinnon MTV Italian Music Awardsissa, kolme palkintoa Wind Music Awardsissa.
Singlet
Pääartistina
Vierailevana artistina
Baftan televisiopalkinnot
Baftan televisiopalkinnot ovat brittiläisiä televisioalan palkintoja, jotka jakaa vuosittain British Academy of Film and Television Arts (BAFTA). Jakajatahon mukaan sekä televisiopalkinnot että akatemian niin ikään jakamat elokuvapalkinnot tunnetaan BAFTA-palkintoina. Televisiopalkinnot vastaavat yhdysvaltalaisia Emmy-palkintoja.
Tausta
Ensimmäisen kerran palkinnot jaettiin 24. lokakuuta 1954 kuudessa kategoriassa. Vuoteen 1958 asti palkinnot myönsi Guild of Television Producers and Directors, joka yhdistyi sitten British Film Academyn kanssa. Nykyisin palkinnot myöntää British Academy of Film and Television Arts.
Vuosina 1968–1997 elokuva- ja televisiopalkinnot jaettiin samassa tilaisuudessa, mutta seremonioiden nopeuttamiseksi palkinnot on vuodesta 1998 lähtien jaettu kahdessa erillisessä palkintogaalassa.